[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000004", "text": "Ukraina asekaitseminister kinnitas edenemist Bahmuti suunal. USA kaitseministri Lloyd Austini so\u0303nul jo\u0303uavad lubatud Abrams tankid Ukrainasse su\u0308gisel algul. Ukraina president Volodo\u0303mo\u0303r Zelenski lubas oma o\u0303htuses videopo\u0308o\u0308rdumises, et teatab peatselt riigi kaitse jaoks olulisest uudisest. O\u0308o\u0308sel oli Zaporiz\u030cz\u030cjas ja Hersonis kuulda plahvatusi."}, {"text_idx": "#000005", "text": "- Hiina eriesindaja kavatseb ku\u0308lastada Ukrainat rahuko\u0303neluste edendamiseks;"}, {"text_idx": "#000006", "text": "- Zelenski Ukraina kaotustest: andmed on teada aga me ei jaga;"}, {"text_idx": "#000009", "text": "- Vene so\u0303jablogijad ra\u0308a\u0308givad Ukraina vastupealetungi algusest;"}, {"text_idx": "#000014", "text": "- CNN-iga suhelnud allikad: Ukraina alustas vastupealetungi ettevalmistusi;"}, {"text_idx": "#000015", "text": "- Ukraina hinnangul kaotas Venemaa o\u0308o\u0308pa\u0308evas 750 so\u0303durit ja 15 suurtu\u0308kisu\u0308steemi."}, {"text_idx": "#000016", "text": "Prigoz\u030cin su\u0308u\u0308distas taas Vene kaitseministeeriumi valetamises"}, {"text_idx": "#000017", "text": "Venemaa kaitseministeerium tunnistas reedel, et riigi va\u0308ed on Bahmuti u\u0308mbruses taganenud. Moskva va\u0308itis, et va\u0308ed liikusid parematele positsioonidele."}, {"text_idx": "#000018", "text": "Kremli rahastatud palgaso\u0303durite grupeeringu juht Jevgeni Prigoz\u030cin u\u0308tles, et Moskva proovib olukorda Bahmuti u\u0308mbruses na\u0308idata vo\u0303imalikult heas valguses. \"Kaitseministeeriumi katsed ilustada olukorda infova\u0308ljal. See viib juba praegu ja tulevikus u\u0308ldise trago\u0308o\u0308diani Venemaa jaoks. Sellepa\u0308rast peame kohe valetamise lo\u0303petama,\" teatas Prigoz\u030cin."}, {"text_idx": "#000019", "text": "Wagneri juht va\u0308itis, et Venemaa kaotas reedel Bahmuti la\u0308hedal viis ruutkilomeetrit maad, vahendas CNN."}, {"text_idx": "#000023", "text": "Venemaa poolt ametisse ma\u0308a\u0308ratud Zaporiz\u030cz\u030cja ametnik u\u0308tles, et reede varahommikul Melitopolis toimunud plahvatus osutus katseks tappa u\u0308ks kohalik ametnik. Viimaste na\u0308dalate jooksul on Melitopolis toimunud mitu plahvatust, vahendas CNN."}, {"text_idx": "#000024", "text": "CNN: sotsiaalmeedias levivad videolo\u0303igud, mis na\u0308itavad plahvatusi Venemaa poolt okupeeritud Luhanski linnas"}, {"text_idx": "#000025", "text": "U\u0308he Telegrami kontol teatati, et linnas toimus kaks plahvatust, vahendas CNN."}, {"text_idx": "#000026", "text": "Luhansk on va\u0308ljaspool Ukraina kaugmaa raketisu\u0308steemide laskeulatusest. Suurbritannia teatas sel na\u0308dalal, et saadab Ukrainale Storm Shadow rakette. Nende lennuulatus on u\u0308le 250 kilomeetri."}, {"text_idx": "#000027", "text": "Moskva teatas reedel, et suhtub Suurbritannia otsusesse tarnida Ukrainale kaugmaarakette Storm Shadow kui a\u0308a\u0308rmiselt vaenulikku sammu."}, {"text_idx": "#000028", "text": "Ankara: Musta mere viljaleppe pikendamises ollakse kokkuleppele jo\u0303udmas"}, {"text_idx": "#000029", "text": "Musta mere viljaleppe osalised on la\u0308bira\u0308a\u0308kimistel jo\u0303udnud leppe ja\u0308tkamiseni, teatas lepet vahendav Tu\u0308rgi kaitseminister."}, {"text_idx": "#000030", "text": "Varem a\u0308hvardas Venemaa leppest lahkuda takistuste to\u0303ttu oma vilja- ja va\u0308etise-ekspordile. U\u0308RO ja Tu\u0308rgi vahendatav lepe so\u0303lmiti mullu juulis, et leevendada Venemaa-Ukraina so\u0303jast tingitud u\u0308lemaailmset toidukriisi. Leppe osalised ise ja ka U\u0308RO Tu\u0308rgi minister teadet veel kinnitanud pole."}, {"text_idx": "#000031", "text": "Hiina va\u0308lisministeeriumi teatel kavatseb nende Euraasia ku\u0308simuste eriesindaja ku\u0308lastada nii Ukrainat, Poolat, Prantsusmaad, Saksamaad kui ka Venemaad. Eriesindaja reis algab 15. mail. Hiina va\u0308lisministeeriumi esindaja Wang Wenbin u\u0308tles ajakirjanikele, et Hiina esindaja visiit nendesse riikidesse demonstreerib, et Hiina on kindlalt rahu poolel."}, {"text_idx": "#000033", "text": "Ukraina president Volodo\u0303mo\u0303r Zelenski u\u0308tles intervjuus BBC-le, et kuigi Ukraina teab oma so\u0303jakaotusi ning kui paljud on hukkunud ja viga saanud, siis ei avalda Ukraina praegu seda infot. Zelenski so\u0303nul olevat otsust so\u0303jakaotusi mitte avaldada ko\u0303ikide relvaliikide u\u0308hisotsus, vahendas Ukrainska Pravda."}, {"text_idx": "#000037", "text": "Ukraina kinnitas edenemist Bahmuti suunal"}, {"text_idx": "#000039", "text": "Venemaa ru\u0308nnakutes hukkus va\u0308hemalt kaks tsiviilisikut"}, {"text_idx": "#000044", "text": "Mitmed Vene so\u0303jablogijad on hakanud teada andma, et kauaoodatud Ukraina va\u0308gede vastupealetung on alanud, vahendas Vene opositsiooniline va\u0308ljaanne Meduza."}, {"text_idx": "#000045", "text": "Eri allikad va\u0308idavad, et Ukraina va\u0308ed on edenenud nii Bahmuti la\u0308histel kui ka Soledaris, kus Ukraina u\u0308ksused olevat mo\u0303nes rindelo\u0303igus edasi tunginud. Samuti olevat Ukraina tanke na\u0308htud Harkivi la\u0308histel liikumas Vene piiri poole."}, {"text_idx": "#000046", "text": "Samas juhtis Meduza ta\u0308helepanu, et Wagneriga seotud Telegrami kanal Grey Zone nimetas so\u0303jablogijate teateid Ukraina vastupealetungi algusest tu\u0308hja koha pealt tekitatud paanikaks. Ukraina pole oma relvajo\u0303udude vo\u0303imalike liikumiste kohta ametlikke kommentaare andnud."}, {"text_idx": "#000047", "text": "Vene kaitseministeerium: teated Ukraina la\u0308bimurdest ei pea paika"}, {"text_idx": "#000048", "text": "Vene Fo\u0308deratsiooni kaitseministeerium teatas neljapa\u0308eva o\u0303htul, et Telegrami kanalites levinud teated Ukraina va\u0308gede la\u0308bimurdest mo\u0303nes rindelo\u0303igus ei ole koosko\u0303las tegelikkusega. Ministeeriumi va\u0308itel on \"so\u0303jalise erioperatsiooni\" piirkond kontrolli all, vahendas Vene riiklik uudisteagentuur TASS."}, {"text_idx": "#000049", "text": "Venemaa kaitseministeerium teatas reedel, et Ukraina va\u0308ed ru\u0308ndasid neljapa\u0308eval Soledari u\u0308mbruses Venemaa armee positsioone. Moskva teatel osales ru\u0308nnakutes enam kui tuhat so\u0303durit ja 40 tanki, vahendas The Guardian."}, {"text_idx": "#000051", "text": "Ukraina meedia teatel oli o\u0308o\u0308sel kuulda plahvatusi nii Zaporiz\u030cz\u030cja kui ka Hersoni oblastis."}, {"text_idx": "#000052", "text": "Austin: Abramsid jo\u0303uavad Ukrainasse su\u0308gisel algul"}, {"text_idx": "#000054", "text": "Lloyd Austini so\u0303nul on Ukraina tankimeeskondade tankio\u0303pe ajastatud selliselt, et selle lo\u0303ppedes on Abramsi tankid valmis Ukrainasse saatmiseks. USA kaitseministri so\u0303nul on tankide saatmisel oluline mitte ainult tankid ise, vaid ka nende to\u0308o\u0308 tagamiseks vajalik taristu, mille rajamise to\u0303ttu Abramsite saatmine viibinud."}, {"text_idx": "#000055", "text": "Ukraina president Volodo\u0303mo\u0303r Zelenski lubas oma o\u0303htuses videopo\u0308o\u0308rdumises, et teatab peatselt riigi kaitse- ja partnersuhete valdkonnas olulisest uudisest. Zelenski mainis lisaks, et kohtus Brasiilia presidendi va\u0308lispoliitika eriesindajaga ning selle ka\u0308igus arutati vo\u0303imalikku Ukraina tippkohtumist Ladina-Ameerika formaadis. Zelenski mainis, et ta esitas uuesti kutse Brasiilia presidendile tulla Ukrainasse visiidile."}, {"text_idx": "#000056", "text": "Volodo\u0303mo\u0303r Zelenski lubas lisaks, et vo\u0303o\u0303ra riigi lipud ei valitse Ukrainas kunagi ning ukrainlased ei saa kunagi olema orjastatud. Selle tagab Zelenski so\u0303nul Ukraina so\u0303durite vaprus."}, {"text_idx": "#000060", "text": "EBU so\u0303nul po\u0303hineb Eurovisioon kindlatel reeglitel ja po\u0303himo\u0303tetel alates lauluvo\u0303istluse algaegadest ning u\u0308ks selle u\u0308rituse nurgakive on Eurovisiooni mitte-poliitiline formaat. Seeto\u0303ttu ei saa EBU so\u0303nul teha Eurovisiooni u\u0308ritusel poliitilisi vo\u0303i sarnase sisuga so\u0303navo\u0303tte."}, {"text_idx": "#000061", "text": "Rahvusvahelise so\u0303jauuringute instituudi (ISW) hinnangul na\u0308itab Vene kaitseministeeriumi otsus panna Bahmuti rindelo\u0303igu ku\u0308lgi kaitsma kehvema va\u0308ljao\u0303ppega u\u0308ksused, et Venemaa on loobunud sealsete Ukraina va\u0308gede u\u0308mberpiiramise plaanist."}, {"text_idx": "#000062", "text": "ISW so\u0303nul hakkas Vene kaitseministeerium to\u0303ena\u0308oliselt Bahmuti rindelo\u0303iku va\u0308heta\u0308htsaks pidama juba 2023. aasta jaanuaris, mil lo\u0303petati Wagneri palgaso\u0303durite grupeeringu o\u0303igus va\u0308rvata vange. Seeja\u0308rel hakkas vange va\u0308rbama Vene kaitseministeerium ise."}, {"text_idx": "#000063", "text": "Kuigi ma\u0308rtsis ja aprillis tundus, et Vene kaitseministeerium otsustas saata Bahmuti rindele veidi rohkem u\u0308ksuseid ja tehnikat, kurtis Jevgeni Prigoz\u030cin juba 24. aprillil, et Vene kaitseministeerium saatis Wagnerile toeks vaid kehva va\u0308ljao\u0303ppega u\u0308ksused."}, {"text_idx": "#000064", "text": "NEW: Ukrainian forces likely broke through some Russian lines in localized counterattacks near #Bakhmut, prompting responses from #Wagner Group financier Yevgeny #Prigozhin and the Russian Ministry of Defense (MoD).Latest on #Ukraine w/ @criticalthreats: /FUpQG0CsvO"}, {"text_idx": "#000065", "text": "CNN-iga suhelnud la\u0308a\u0308neriikide ametiisikud hindasid, et Ukraina va\u0308ed on asunud enne oodatud vastupealetungi tegema selle tarbeks so\u0303jalisi ettevalmistusi, mille ka\u0308igus ru\u0308nnatakse Vene va\u0308gede laskemoonaladusid, juhtimispunkte, soomustehnikat ja suurtu\u0308kisu\u0308steeme. See ko\u0303ik peaks lihtsustama olukorda lahinguva\u0308ljal enne Ukraina va\u0308gede edenemist ning sellised ru\u0308nnakud on tavapraktika enne suuremaid so\u0303jalisi operatsioone."}, {"text_idx": "#000066", "text": "Kui Ukraina va\u0308ed tegid eelmise aasta suve lo\u0303pus ja su\u0308gisel vastupealetungi Hersoni ja Harkivi oblastis, siis ka sellele eelnesid mitmed ru\u0308nnakud lahinguva\u0308lja sobivaks muutmiseks (inglise keeles tuntud kui shaping operations). U\u0308he USA so\u0303jalise ametiisiku so\u0303nul vo\u0303ivad sellist tu\u0308u\u0308pi operatsioonid kesta mitu pa\u0308eva, enne kui Ukraina va\u0308ed pealetungile la\u0308hevad."}, {"text_idx": "#000067", "text": "Samas to\u0303i CNN esile, et sellist tu\u0308u\u0308pi operatsioone tehakse ka vastase va\u0308gede segadusse ajamiseks. Na\u0308iteks eelmisel aastal ru\u0308nnati Vene positsioone ja logistikat enne vastupealetungi Hersoni oblastis va\u0308ga po\u0303hjalikult, kuid Harkivi oblastis tehti seda enne sealset vastupealetungi va\u0308ga va\u0308he."}, {"text_idx": "#000068", "text": "Kuleba: Lo\u0303una-Korea toetab Ukraina rahuvalemit"}, {"text_idx": "#000070", "text": "Ukraina kaitsejo\u0303udude peastaap avaldas reedel tavapa\u0308rase hinnangu Venemaa senistele kaotustele so\u0303jas alates selle algusest 24. veebruaril:"}, {"text_idx": "#000071", "text": "- elavjo\u0303ud umbes 197670 (vo\u0303rdlus eelmise pa\u0308evaga + 750);"}, {"text_idx": "#000072", "text": "- jalava\u0308e lahingumasinad 7295 (+8);"}, {"text_idx": "#000074", "text": "- operatiivtaktikalised droonid 2636 (+9);"}, {"text_idx": "#000075", "text": "- autod ja muud so\u0303idukid, sealhulgas ku\u0308tuseveokid umbes 5996 (+12);"}, {"text_idx": "#000076", "text": "Ukraina enda kaotuste kohta samasuguse regulaarsusega andmeid ei avalda ning pole ka avalikult selgitanud, millise metoodika alusel nad Vene so\u0303jakaotusi kokku loevad."}, {"text_idx": "#000077", "text": "So\u0303ja 540. pa\u0308ev: Vene va\u0308ed pu\u0308u\u0308dsid taastada positsioone Uroz\u030caine la\u0308histel"}, {"text_idx": "#000078", "text": "So\u0303ja 502. pa\u0308ev: Ukraina teatas veel 14 ruutkilomeetri vabastamisest"}, {"text_idx": "#000079", "text": "Putin: Ukraina ru\u0308ndepotentsiaal pole veel ammendunud"}, {"text_idx": "#000082", "text": "Ukraina peastaap: Vene va\u0308gedel on Bahmutis osaline edu, kuid kaitse peab"}, {"text_idx": "#000083", "text": "\"Pealtna\u0308gija\" uuris, miks koolistaadionid suure osa ajast kinni on"}, {"text_idx": "#000089", "text": "Miko Lilleorg na\u0308itas Eesti meistrivo\u0303istlustel maailmataset"}, {"text_idx": "#000090", "text": "Valitsus sotsiaalpartnereid to\u0308o\u0308tuskindlustusmakse to\u0303stmise plaani ei kaasanud"}, {"text_idx": "#000093", "text": "Rahvusringha\u0308a\u0308lingu arendusosakond otsib oma meeskonda frontend arendajat"}, {"text_idx": "#000097", "text": "Karmo Tu\u0308u\u0308r: Moskva no\u0303rgenemise to\u0303ttu vo\u0303ib ka\u0308ivituda terve ahel su\u0308ndmusi"}, {"text_idx": "#000098", "text": "Kurikuulsa ristiisa surma to\u0303ttu vo\u0303ib Sitsiilias puhkeda maffiaso\u0303da"}, {"text_idx": "#000099", "text": "Vo\u0303rklaev: to\u0308o\u0308tuskindlustusmakse to\u0303us on RES-is kirjas"}, {"text_idx": "#000100", "text": "Euribori to\u0303us on perede pangalaenude kulusid to\u0303stnud 400 miljoni vo\u0303rra"}, {"text_idx": "#000101", "text": "Valitsus tahab ko\u0303igile ettevo\u0303tjatele panna e-arvekohustuse"}, {"text_idx": "#000103", "text": "Kolmapa\u0308ev on soe, aga kohati vo\u0303ib hoovihma sadada"}, {"text_idx": "#000104", "text": "ETV spordi lu\u0308hiuudised 27. septembril"}, {"text_idx": "#000105", "text": "Teeva\u0308li vedas Kalevi u\u0308liolulise vo\u0303iduni"}, {"text_idx": "#000106", "text": "Mu\u0308u\u0308t vo\u0303i to\u0303de: kui lihasvalu ei tunne, oli trenn asjatu"}, {"text_idx": "#000107", "text": "Va\u0308ljasuremisohus olev lendorav vajab ja\u0308tkuvalt kaitset"}, {"text_idx": "#000108", "text": "Buumi lo\u0303pp: ligi 95 protsenti NFT-dest on muutunud va\u0308a\u0308rtusetuks"}, {"text_idx": "#000113", "text": "\"Pealtna\u0308gija\": kuidas valmis 15,4 miljonit eurot maksev draamasari \"Estonia\"?"}, {"text_idx": "#000114", "text": "Erakondade juhid riigikogu patiseisu ei lahendanud"}, {"text_idx": "#000116", "text": "Riigi eelarvestrateegiast leiab sadade miljonite eest seadusega reguleerimata tulusid"}, {"text_idx": "#000117", "text": "Venemaa soovib uuesti u\u0308hineda U\u0308RO inimo\u0303iguste no\u0303ukoguga"}, {"text_idx": "#000118", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}, {"text_idx": "#000119", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]